**Aiškinamasis raštas**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2017 M. GRUODŽIO 21 D. SPRENDIMO NR. T2-328 „DĖL KLAIPĖDOS MIESTO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR NAUDOJIMO TVARKOS APRAŠO PATVIRTINIMO“ PRIPAŽINIMO NETEKUSIU GALIOS“ PROJEKTO**

**1. Projekto rengimą paskatinusios priežastys.** Sprendimo projektas parengtas, atsižvelgiant į Neformaliojo vaikų švietimo programų finansavimo ir administravimo tvarkos aprašą, patvirtintą Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl neformaliojo vaikų švietimo programų finansavimo ir administravimo tvarkos aprašo patvirtinimo“. Minėtame teisės akte atsisakyta nuostatos, įpareigojančios kiekvieną savivaldybę pasitvirtinti savo neformaliojo vaikų švietimo lėšų skyrimo ir naudojimo tvarką.

**2. Parengto projekto tikslai ir uždaviniai.** Sprendimo tikslas –pripažinti netekusio galios Klaipėdos miesto savivaldybės neformaliojo vaikų švietimo lėšų skyrimo ir naudojimo tvarkos aprašą, patvirtintą Klaipėdos miesto savivaldybės tarybos 2017 m. gruodžio 21 d. sprendimu Nr. T2-328. Uždavinys – neformaliojo vaikų švietimo programų finansavimą ir administravimą vykdyti taip, kaip ir kitos respublikos savivaldybės.

**3. Kaip šiuo metu yra teisiškai reglamentuojami projekte aptarti klausimai.** Šiuo metu neformaliojo vaikų švietimo programų finansavimas ir administravimas vykdomas vadovaujantis Klaipėdos miesto savivaldybės tarybos 2017 m. gruodžio 21 d. sprendimu Nr. T2-328 „Dėl Klaipėdos miesto savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“

**4. Kokios numatomos naujos teisinio reglamentavimo nuostatos ir kokių rezultatų laukiama.** Nebesant teisinio pagrindo, bus panaikintas Klaipėdos miesto savivaldybės neformaliojo vaikų švietimo lėšų skyrimo ir naudojimo tvarkos aprašas, nes šiuo metuNeformaliojo vaikų švietimo lėšų skyrimo ir naudojimo tvarką reglamentuoja Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl neformaliojo vaikų švietimo programų finansavimo ir administravimo tvarkos aprašo patvirtinimo“ (toliau – Aprašas) patvirtintas tvarkos aprašas.

Bus pereita prie vieningos, visoms savivaldybėms skirtos neformaliojo vaikų švietimo programų finansavimo ir administravimo tvarkos, kurios paskirtis – apibrėžti mokinių ugdymui pagal neformaliojo vaikų švietimo programas skiriamų Europos Sąjungos finansinės paramos, bendrojo finansavimo ir kitų Lietuvos Respublikos valstybės biudžeto lėšų skyrimo principus, lėšų naudojimą, reikalavimus švietimo teikėjui, mokinių apskaitą, programų vertinimo, kokybės užtikrinimo ir atsiskaitymo už lėšas tvarką.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Šiam sprendimui įgyvendinti Klaipėdos miesto savivaldybės administracijos (toliau – Savivaldybės administracija) Švietimo skyrius parengs ir teiks Savivaldybės administracijos direktoriui tvirtinti tokius įsakymų projektus: neformaliojo vaikų švietimo lėšų vienam mokiniui per mėnesį dydžio nustatymo; maksimalus mokinių, dalyvaujančių programoje, skaičiaus nustatymo; neformaliojo vaikų švietimo programų atitikties vertinimo komisijos sudėties ir jos darbo reglamento patvirtinimo; neformaliojo vaikų švietimo programų stebėsenos tvarkos patvirtinimo; finansavimo prioritetų nustatymo; reikalavimus atitinkančių ir neatitinkančių neformaliojo vaikų švietimo programų sąrašo bei finansuojamų ir nefinansuojamų neformaliojo vaikų švietimo programų sąrašo tvirtinimo.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.** Papildomų savivaldybės biudžeto lėšų nereikia, nes programos finansuojamos iš Europos Sąjungos finansinės paramos, bendrojo finansavimo ir kitų Lietuvos Respublikos valstybės biudžeto lėšų.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Švietimo skyriaus specialistai dalyvavo Lietuvos Respublikos švietimo, mokslo ir sporto ministerijos organizuotose konsultacijose dėl Aprašo pakeitimo (2021 m. spalio 6 d. ir 2021 m. lapkričio 22 d.) ir konferencijoje „NVŠ finansavimas. Kaip gyvensime nuo 2022 m. kovo 1 d.?“ (2022 m. sausio 28 d.). Sprendimo projektą vertino Klaipėdos miesto savivaldybės administracijos specialistai. Pastabų ir pasiūlymų negauta.

**9. Sprendimo projekto autorius ar autorių grupė, sprendimo projekto iniciatoriai.** Sprendimo projektą inicijavo Klaipėdos miesto savivaldybės administracijos Švietimo skyrius, parengė vyriausioji specialistė Sigita Muravjova.

**10. Kiti reikalingi pagrindimai ir paaiškinimai.** Nėra.

PRIDEDAMA.

1.Teisės akto, nurodyto sprendimo projekto įžangoje, išrašas, 1 lapas.

2. Klaipėdos miesto savivaldybės tarybos 2017 m. gruodžio 21 d. sprendimo Nr.T2-328 „Dėl neformaliojo vaikų švietimo lėšų skyrimo ir naudojimo tvarkos aprašo patvirtinimo“ išrašas, 14 lapų.

Švietimo skyriaus vedėja Laima Prižgintienė